
La interesiĝo pri la fruaj tem- 
poj de kristanismo estis lasta- 
tempe stimula. Post Paulus fon- 
dinto de Steele freŝe recenzita, 
Jen nin atingas alia romano, ĉi- 
foje bit-libro libere elŝutebla, 
kie rolas junulo Partakael, kiu 
per vojaĝo tra la tempoj sekvas 
Jesuon kaj kunas en ĉiuj liaj 
aventuroj. 

La intrigo, honeste dirite, ne 
estas aparte originala: Parta- 
kael, ulo de ĉi tiu tempo, trans- 
migras per la energio de sia cer- 
bo (fakte similigebla al tempo- 
masino) al la jesua epoko kaj, 
kiel estaĵo kiu jam konas la pos- 
tajn faktojn, povas antaŭvidi kaj 
komentarii la okazaĵojn kun 
sprito. Li rolas kiel konstanta 
spektanto de la vivo de Jesuo kaj 
tial lia rakonto plenrajte nomi- 
ĝas “evangelio”: li vidas la dek- 
dujaran Jesuon enirantan en la 
Templon por diskuti kun la saĝ- 
uloj, li vidas lian bapton, li es- 
tas kunprenita en la grupon de 
apostoloj kaj do ĉeestas de pro- 
ksime ĉiujn eventojn kiujn 
rakontas la evangelioj laŭ Ma- 
teo kaj aliaj. Jen la nupto en 
Kana, jen la revivigo de Laza- 
ro, jen la kolero kontraŭ la pro- 
fanigantoj de la Templo, jen la 
paŝado sur la akvo, la miraklo 
de la multobligo de panoj kaj 
fisoj, jen la perfido far Judaso, 
la aliro al Golgoto, la krucumo, 
la vundo en la flanko, la revivi- 


ĝo, la nekredemo de apostolo 
Tomaso. Nenio mankas en la 
rakontado, kiun oni atendus 
kiel resumon de la vivo de Je- 
suo. La stilo estas spicita per 
kelko da frazoj latinaj aŭ per 
mencioj pri la hispaniaj kultur- 
aĵoj. Ankaŭ la abundaj notoj de 
la tradukinto igas la citaĵojn 
klaraj, precipe kiam estas spri- 
taj aludoj aŭ parodioj de frazoj 
pli famaj. 

Ornamas ĉi tiun tradukon 
dudek kvin bildoj, kiuj ne estis 
en la originalo, el tute diversaj 
ĝenroj kaj tempoj, de fotoj al 
akrilaj pentraĵoj, ekde mozaiko 
de la dua jarcento ĝis pentraĵo 
el la ĵus pasinta jardeko, kiuj 
ritme akompanas la leganton 
en perfekta kongruo kun la 
teksto. 

Kio tamen igas la verkon uni- 
ka estas, ke ĝi estas la unua 
esperantigo de tuta ido-lingva 
romano, aperinta en 2014 sub 
la titolo Evangelio segun Parta- 
kael, kaj la kvindek ĉapitrojn 
antaŭas pli ol dekpaĝa prefaco 
de la tradukinto pri la mistera 
valencia aŭtoro (eĉ sian realan 
nomon kaj naski$jaron li insiste 
ne konigas), kies portreto ape- 
ras en la dorsa paĝo. Pri li ni 
lernas, ke li aperis en ido-ret- 
grupo en 2003 kaj fariĝis ĉiam 
pli aktiva, ĝis la kreo de unua 
kaj poste eĉ dua Yahoo-grupo 
Posta Mundi, kiu akceptas kon- 

tribuojn en ajna planlingvo. Partaka verkis 
la romanon Habemus LIA (2010), 
proverbaron Dicaji (2013), la nun tra- 
dukitan verkon ĝis, en 2019, kolekton da 
poemoj idigitaj el la valencia Voci 
Valenciana. En la prefaco troviĝas ĉiuj 
retejoj kaj eldonaĵoj por alproksimiĝi al 
la vervoplena ido-mondo, eĉ se “mikra” 
kompare kun la esperanta. La inter- 
ŝanĝado inter la du literaturoj ekzistas, 
tamen apenaŭa, kaj estas malekvilibra: pli 
multas la idigoj de esperanto-verkoj ol 
inverse, sed feliĉe fine malaperis tiu 
reciproka suspekto kvazaŭ de rivaloj en 
la kuro al la fina venko. Tial ke tiu kuro 
estas prokrastita ĝis la tago de sankta 
Neniamo, la agantoj en la du literaturoj 





kuzoj kiuj “dise velas, samon celas”. La 
iama patrolano Tazio Carlevaro publikigis 
en 1977 (kun dua nur reta eldono en 
2019) Esperantal antologio en Idolinguo 
kun idigo de verkoj el kvardek naŭ poe- 
toj; konkretiĝas ankaŭ hibridoj: Tiberio 
Madonna verkas en la itala, en esperanto 
kaj en ido, kaj ne ĉiam klaras kiu estas 
versio originala kaj kiu traduka. 

Do la nuna verko estas ŝatinda tial, ke 
ĝi konigas al ni la ido-mondon, kutime 
iel desuprece neglektatan de la esperan- 
tistoj (tamen ne en LF!); la intrigo, ri- 
gardate de konanto de la evangelioj, estas 
naiva; sed nekristana leganto trovas ĉi- 
libre, bonhumure rakontatan kaj en tre 
flua esperanto, la publikan vivon de Jesuo. 


povas kunekzisti en reciproka estimo kiel 


Renversi... la rutinon 


La poemaro de Benoit Philippe 
Verse reversi estas elstara, en 
senco — draste diferenca disde 
aliaj poemaroj de aliaj aŭtoroj. 
Eblas eĉ diri, ke ĝi renversas 
la kutiman koncepton de 
poezio... 

Eĉ por lingvospertulo legi 
tion malfacilas. Enestas pluraj 
raraj vortoj — glositaj librofi- 
ne estas nur malmultaj kaj eble 
ne la plej necesaj: “glamura”, 
“gringa” kaj “inocente” ja 
kompreneblas, sed en la post- 
parolo listiĝas dudeko da vor- 
toj serĉendaj en vortaroj (el tiuj 
mi tuj komprenis nur kvin). 
Enestas ankaŭ utila listo de 
fremdaj propraj nomoj (ek- 
zemple nur el ĝi mi eksciis ke 
Subiaco estas loknomo sed ne 
iu neologismo). Kaj eĉ ordi- 


naraj vorteroj ie-tie aperas en 
nekutimaj formoj: “kialema 
koro”, “braĝokule vakamense”, 
“survojas seniamule”... 

Se kompari kun pentroarto, 
eblas diri: jen impresionismo. 
(“Silezia bildo”, p. 56: ...venk- 
itula / tombejo forbuldozita/ 
senkulta terbuloza...; “Roma 
pluvo”, p. 66: brunmuaraj / 
pluvo-vejnoj / kaprice lirle / 
transpavimiĝas; “Napolaneto”, 
p.81: tro timide / duon-terurate 
/pal-infano /fuŝ-almozis...; kaj 
la tuta ciklo “Tombej-murete”, 
p.144-147), jen preskaŭ abs- 
traktismo (“Blua bo”, p. 61; 
“Al la Falko de Damanhur”, 
p.74), sed troveblas ankaŭ 
realismaj pecoj — ekzemple tiuj 
dediĉitaj al la gepatroj (p. 24- 
26, 89). “Kiom longe plu?” 


elo 
QO 


recenzas 
Valentin Melnikov 


253 
Literatura 
Foiro 312 
Aŭg 2021 


